smcproject/ml-wiki-sentences huggingface dataset:
അറ്റ്‌ലാന്റിക്കിൽ ഈ തീരത്തിനടുത്ത് ഉണ്ടാകുന്ന ബെൻഗുലാ ശീത ജലപ്രവാഹം കാരണം വലിയ മൂടൽമഞ്ഞ് ഈ തീരത്ത് ഉണ്ടാകുന്നു.
ഈ മൂടൽമഞ്ഞിനെ കാസിംബൊ എന്നാണ് അങ്കോളയിലെ ജനങ്ങൾ വിളിക്കുന്നത്.
ഇവിടത്തെ വാർഷിക വർഷപാതം പത്ത് മില്ലീമീറ്ററിൽ താഴെയാണ്.
ഇവിടെ കരയിൽ നിന്നും കടലിലേക്ക് ശക്തമായ കാറ്റ് പ്രവഹിക്കുന്നത് മൂലം വലിയ തിരമാലകൾ എപ്പോഴും ഉണ്ടാകുന്നു.
മൂടൽമഞ്ഞും തിരമാലകളും കാരണം ഇവിടെ ഒരു കാലത്ത് കപ്പലപകടങ്ങൾ സർവ്വ സാധാരണമായിരുന്നു.
തകർന്ന കപ്പലുകളുടെ അവശിഷ്ടങ്ങൾ ഈ തീര മരുഭൂമിയിൽ കാണപ്പെടുന്നു.
ഇന്ന് ഇവിടെ വ്യാപകമായി സർഫിംഗ് മത്സരങ്ങൾ നടക്കുന്നു.
സ്കെനോ ദ്വീപ്
സ്കെനോ ദ്വീപ് യു.എസ്. സംസ്ഥാനമായ ന്യൂയോർക്കിലെ കാനൻഡൈഗ്വ തടാകത്തിന്റെ വടക്കേയറ്റത്തായി, കാനൻഡൈഗ്വ പട്ടണത്തിന് സമീപത്തായി സ്ഥിതിചെയ്യുന്ന ഒരു ദ്വീപാണ്.
11 ഫിംഗർ തടാകങ്ങളിലെ രണ്ട് ദ്വീപുകളിൽ ഒന്നാണിത്.
ന്യൂയോർക്കിലെ ഏറ്റവും ചെറിയ സംസ്ഥാന പാർക്ക് എന്ന് വിശേഷിപ്പിക്കപ്പെടുന്ന ഇത് സംസ്ഥാനത്തിന്റെ ഏറ്റവും ചെറിയ പരിരക്ഷിത പ്രദേശങ്ങളിൽ ഒന്നാണെങ്കിലും ഒരു സംസ്ഥാന ഉദ്യാനമായി രൂപകൽപ്പന ചെയ്തിട്ടില്ല, പകരം ഇത് ന്യൂയോർക്ക് സ്റ്റേറ്റ് ഡിപ്പാർട്ട്മെന്റ് ഓഫ് എൻവയോൺമെന്റൽ കൺസർവേഷൻ നിയന്ത്രിക്കുന്ന ഒരു അദ്വിതീയ മേഖലയാണ്.
മുമ്പ് 2021 ഒക്ടോബർവരെ ഒരു സ്ക്വാ ദ്വീപ് എന്നറിയപ്പെട്ടിരുന്ന ദ്വീപിൻറെ പേരിലെ സ്ക്വാ’ എന്ന  വംശീയ ദൂഷണ പദം (തദ്ദേശീയ വടക്കേ അമേരിക്കൻ വനിതകളെ കുറിക്കുവാൻ ഉപയോഗിച്ചിരുന്ന അവഹേളനപരമായ പദം) ‘ഒഴിവാക്കുന്നതിനായാണ് ഈ പേര് മാറ്റം നടത്തിയത്.
സമീപത്തുള്ള സക്കർ ബ്രൂക്കിൽനിന്നുള്ള എക്കൽ നിക്ഷേപത്തിൽ നിന്നാണ് ഇത് രൂപപ്പെട്ടത്.
അരുവിയുടെ അടിത്തട്ടിൽ നിന്നുള്ള ചുണ്ണാമ്പുകല്ല് അതിലെ ജലത്തിൽ അലിഞ്ഞുചേർന്ന്, തീരത്ത് പ്രാദേശികമായി "വാട്ടർ ബിസ്‌ക്കറ്റ്" എന്നറിയപ്പെടുന്ന അപൂർവ്വ ലൈം  കാർബണേറ്റ് ഓങ്കോലൈറ്റുകൾ ഉണ്ടാക്കുന്നു.
കാനാൻഡൈഗ്വ ഔട്ട്‌ലെറ്റിലെ അണക്കെട്ട് നിർമ്മാണത്തെ തുടർന്ന് തടാകത്തിലെ ജലനിരപ്പിലുണ്ടായ വർധന ദ്വീപിനെ അതിന്റെ യഥാർത്ഥ ഭൂമിയുടെ ഒരു ചെറിയ ഭാഗത്തേയ്ക്ക് ചുരുക്കി.
മണ്ണൊലിപ്പിനെതിരെയും ദ്വീപ് അപ്രത്യക്ഷമാകുന്നത് തടയുന്നതിനായും സംസ്ഥാന-പ്രാദേശിക പ്രവർത്തകർ ഒരുമിച്ച് പ്രവർത്തിക്കുന്നു.
സ്കെച്അപ് ഇംഗ്ലീഷ് വിലാസം https://ml.wikipedia.org/wiki/SketchUp
ഒരു ത്രിമാന മോഡലിങ് പ്രോഗ്രാം ആണ് സ്കെച് അപ് ൻപ് ഗൂഗ്ൾ സ്കെച് അപ് എന്നാണ് ഇത് അറിയപ്പെട്ടിരുന്നത്.
സൗജന്യമായ് ഉപയോഗിക്കവുന്ന സ്കെച് അപ് മേക്, വിലകൊടുത്ത് വാങ്ങാവുന്ന സ്കെച് അപ് പ്രോ എന്നീ രണ്ട് വേർഷനുകളിൽ ഈ പ്രോഗാം ലഭ്യമാണ്.
ത്രീഡി വെയർഹൗസ്
സ്കെചാപ്പ് നിർമ്മിത മാതൃകകൾ പങ്കുവയ്ക്കുന്നതിനും ഡൗൺലോഡ്ചെയ്യുന്നതിനുമുള്ള ഒരു സൗജന്യ വെബ്സൈറ്റ് ആണ് ത്രീഡി വെയർഹൗസ്.
സ്കെചപ് ഉപഭോക്താക്കൾക്ക് തങ്ങൾ നിർമിച്ച മാതൃകകൾ ഇതിൽ അപ്ലോഡ് ചെയ്യാവുന്നതാണ്.
ഏതൊരുവ്യക്തിക്കും ത്രീഡി വെയർഹൗസ് ഫയലുകൾ നിർമിക്കാനും, പരിവർത്തനപെടുത്താനും വീണ്ടും അപ്ലോഡ് ചെയ്യാനും തികച്ചും സൗജന്യമായി സാധിക്കും.
ചിത്രശാല Cubits viewer for iPad rendering അവലംബം
സ്കെച്ചേഴ്സ് Skechers headquarters in Manhattan Beach A Skechers store in Star City, Hong Kong.
ഒരു അമേരിക്കൻ പാദരക്ഷാ കമ്പനിയാണ് സ്കെച്ചേഴ്സ് .
(പൂർണ്ണരൂപം:Skechers USA, Inc.) അമേരിക്കയിലെ മൂന്നാമത്തെ വലിയ അത്‌ലറ്റിക് ഫുട്‌വെയർ ബ്രാൻഡായ സ്കെച്ചേഴ്സ് കാലിഫോർണിയയിലെ മൻഹട്ടൻ ബീച്ച് ആസ്ഥാനമായി പ്രവർത്തിക്കുന്നു.
1992 ലാണ് കമ്പനി സ്ഥാപിതമായത്.
1992 -ൽ റോബർട്ട് ഗ്രീൻബെർഗ് സ്ഥാപിച്ച സ്കെച്ചേഴ്സ്, 1978 -ൽ അമേരിക്കയിലെ ലോസ്‌ആഞ്ചലസ് ആസ്ഥാനമായി എൽ.എ. ഗിയർ എന്ന കമ്പനി സ്ഥാപിച്ചു.
നിത്യോപയോഗ പാദരക്ഷാ വിപണിയിൽ ശ്രദ്ധ കേന്ദ്രീകരിക്കാൻ ഗ്രീൻബെർഗ് ശ്രമിച്ചു.
യൂട്ടിലിറ്റി-സ്റ്റൈൽ ബൂട്ടുകളും സ്കേറ്റ് ഷൂകളുമായിരുന്നു സ്കെച്ചേഴ്സിന്റെ ആദ്യകാല ഉത്പന്നങ്ങൾ.
പുരുഷന്മാർക്കും സ്ത്രീകൾക്കും കുട്ടികൾക്കുമായുള്ള അത്‌ലറ്റിക്, കാഷ്വൽ ശൈലികൾ, കൂടാതെ സ്പോർട്സ് ഷൂസുകളും ഉൾപ്പെടുത്തി കമ്പനി വൈവിധ്യവൽക്കരിച്ചു.
2019 ജനുവരിയിൽ സൗത്ത് ബേയിലെ കമ്പനിയുടെ ഓഫീസിന്റെ ഡിസൈനും സ്ഥല വിപുലീകരണവും നടത്തി കമ്പനിയുടെ കോർപ്പറേറ്റ് ആസ്ഥാനം വിപുലീകരിക്കാൻ തുടങ്ങി.
അവലംബങ്ങൾ ↑ 1 2 ↑ ↑ ↑ ↑ ↑ ↑
സ്കെയറി മൂവി ഇംഗ്ലീഷ് വിലാസം https://ml.wikipedia.org/wiki/Scary_Movie
കീനെൻ ഐവറി വയാന്സ് സംവിധാനം നിർവഹിച്ച് 2000-ത്തിൽ പുറത്തിറങ്ങിയ ഹൊറർ-കോമഡി പാരഡി സിനിമയാണ് സ്കെയറി മൂവി .
ആ സമയത്തിറങ്ങിയ ഒട്ടുമിക്ക ഹൊറർ സിനിമകളെയും പരിഹസിച്ചുകൊണ്ടാണ് ഇതിറങ്ങിയത്.
സ്കൈ ഓ.എസ്. ഇംഗ്ലീഷ് വിലാസം https://ml.wikipedia.org/wiki/SkyOS
x86 ആർക്കിടെക്ച്ചറുള്ള കമ്പ്യൂട്ടറുകൾക്കുള്ള ഒരു ഓപ്പറേറ്റിങ് സിസ്റ്റമാണ് സ്കൈ ഓ.എസ്. ( pronounced /skaɪ o s/ ).
ഈ ഓപ്പറേറ്റിങ് സിസ്റ്റം വികസിപിച്ചുകൊണ്ടിരിക്കുന്നതേ ഉള്ളു.
ചരിത്രം സ്കൈ ഓ.എസ്.ന്റെ ഒരു ആദിമകാല പതിപ്പ്
യൂണിവേഴ്സിറ്റിയിൽ പഠിക്കുന്ന കാലത്താണ് റോബെർട്ട് ഷെലെനേയും സുഹൃത്തുക്കളും സ്കൈ ഓ.എസ് നിർമ്മിക്കുന്നത്.
പിന്നീട് സുഹൃത്തുക്കൾ പിരിഞ്ഞ് പോയെങ്കിലും, റോബെർട്ട് അധിക സമയങ്ങളിൽ ഓപറേറ്റിങ്ങ് സിസ്റ്റം വികസിപ്പിച്ചുകൊണ്ടിരുന്നു.
സ്കൈ ഓ.എസ്-ന്റെ ആദ്റ്റ പതിപ്പുകൾ ഓപ്പൺ സൊഴ്സ് ലൈസൻസിനു കിഴിലാണ് വിതരണം ചെയ്തത്.
വൈകാതെ പ്രോജക്റ്റ് ജനകീയമായതിനെ തുടർന്ന്, റോബർട്ട് സോഴ്സ് ക്ലോസ് ചെയ്ത്, അഞ്ചാം പതിപ്പിന്റെ സോഴ്സ് തയ്യാറാക്കി.
ബീറ്റ പതിപ്പ് റിലീസ് ചരിത്രം റിലീസ് ദിനം പതിപ്പ് ജനുവരി 11 , 2004 ബീറ്റ 1 ഫെബ്രുവരി 14 , 2004 ബീറ്റ 3 മാർച്ച് 19 , 2004 ബീറ്റ 4 ഏപ്രിൽ 9 , 2004 ബീറ്റ 5 മേയ് 21 , 2004 ബീറ്റ 6 ജൂലൈ 5 , 2004 ബീറ്റ 7 ഒക്ടോബർ 1 , 2004 to August 6 , 2005 ബീറ്റ 8.x Series നവംബർ 27 , 2005 ബീറ്റ 9 മാർച്ച് 26 , 2006 ബിൽഡ് 5550 ജൂലൈ 26 , 2006 ബിൽഡ് 6132 സെപ്റ്റംബർ 3 , 2006 ബിൽഡ് 6179 നവംബർ 18 , 2006 ബിൽഡ് 6669 ജൂൺ 21 , 2007 ബിൽഡ് 6753 ഓഗസ്റ്റ് 4 , 2007 ബിൽഡ് 6763 ഒക്ടോബർ 8 , 2007 ബിൽഡ് 6796 നവംബർ 25 , 2007 ബിൽഡ് 6814 ഏപ്രിൽ 1 , 2008 ബിൽഡ് 6915 ഓഗസ്റ്റ് 3 , 2008 ബിൽഡ് 6947 ചിത്രശാല സ്കൈ ഓ.എസ്. ബീറ്റ 4 സ്കൈ ഓ.എസ്. ബീറ്റ 4 സ്കൈ ഓ.എസ്. ബീറ്റ 9 സ്കൈ ഓ.എസ്. ബീറ്റ 9 സ്കൈ ഓ.എസ്. ബിൽഡ് 6796 സ്കൈ ഓ.എസ്. ബിൽഡ് 6796 ഇതും കാണുക മറ്റു ഓ.എസുകൾ ലിനക്സ് ബി.എസ്.ഡി. ഹൈകു റിയാക്റ്റ് ഓ.എസ്. മിന്യുട്ട് ഓ.എസ്. സില്ലബിൽ/അതെ ഓ.എസ് AROS Research Operating System പ്ലാൻ 9 പിന്താങ്ങുന്ന സാങ്കേതിക വിദ്യകൾ ഓപ്പൺ ബി.എഫ്.എസ് കപ്പ്സ് മെസ 3ഡി എസ്.ക്യ് ലൈറ്റ് ഗെക്കൊ സാംമ്പ ഗ്നു‌‌‌ ഗ്രബ് പുറത്തേക്കുള്ള കാണ്ണികൾ SkyOS.org Archived 2001-04-19 at the Wayback Machine .
—The SkyOS Homepage TechIMO Archived 2007-09-27 at the Wayback Machine .
—SkyOS Developers Interview Slashdot —Walking Through SkyOS 5.0 Beta Slashdot —Thunderbird and Firefox Ported to SkyOS ഓ.എസ്.ന്യൂസ്.
കോം —സ്കൈ ഓ.എസ്., The 7th Beta and Robert Szeleney
സ്കൂൾസ് ഫോർ റിവർ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ചാലക്കുടിപ്പുഴത്തടത്തിലെ സ്‌കൂൾ-കോളേജ് വിദ്യാർത്ഥികൾക്കിടയിൽ പുഴ-പരിസ്ഥിതി വിഷയങ്ങളിൽ അവബോധമുണ്ടാക്കുക എന്ന ലക്ഷ്യത്തോടെ രൂപം നൽകിയ പരിപാടിയാണ് സ്‌കൂൾസ് ഫോർ റിവർ .
റിവർ റിസർച്ച് സെന്റർ എന്ന സന്നദ്ധസംഘടനയുടെ നേതൃത്വത്തിൽ ആറ് വർഷത്തിലേറെയായി വിവിധ സ്‌കൂളുകളിലായി സ്‌കൂൾസ് ഫോർ റിവർ ഈ വിഷയത്തിൽ  പ്രവർത്തനങ്ങൾ, യാത്രകൾ, ക്യാമ്പുകൾ, പഠനക്കളരികൾ തുടങ്ങിയവ നിരന്തരം നടത്തിവരികയാണ്.
നമ്മൾ ജീവിക്കുന്ന പുഴത്തടത്തെ നമ്മുടേതെന്ന് കരുതി സ്‌നേഹിക്കാനും സംരക്ഷിക്കാനും കുട്ടികളെ സജ്ജരാക്കുക, പൂർണ്ണമായി പുഴയെ മനസ്സിലാക്കാനുള്ള സാഹചര്യങ്ങളൊരുക്കുക എന്നിവയെല്ലാമാണ് പരിപാടിയുടെ മുഖ്യലക്ഷ്യങ്ങൾ.
തെരഞ്ഞെടുത്ത സ്‌കൂളുകളിലെ ഇക്കോക്ലബ്ബുകളുമായി ചേർന്നാണ് പ്രവർത്തനങ്ങൾ നടത്തിവരുന്നത്.
പ്രധാനപ്രവർത്തനങ്ങൾ പുഴയോരജൈവസംരക്ഷണം ചാലക്കുടിപ്പുഴയോരത്ത് വെട്ടുകടവിൽ കാനറി ക്ലബ്ബ് അംഗങ്ങൾ തൈകൾ നടുന്നു
പൊതുജനങ്ങളെ കൂടി പുഴസംരക്ഷണത്തിൽ പങ്കാളികളാക്കുക എന്ന ലക്ഷ്യത്തോടെയാണ് പ്രാദേശികപങ്കാളിത്തത്തോടെയുള്ള പുഴയോരസംരക്ഷണപരിപാടി റിവർ റിസർച്ച് സെന്റർ ആരംഭിക്കുന്നത്.
ചാലക്കുടി പുഴത്തീരത്ത് തനത് പുഴയോരവൃക്ഷങ്ങളും ചെടികളും നട്ട് പുഴയോരനിവാസികളുടെ സഹായത്തോടെ സംരക്ഷിക്കുക എന്നതാണ് പദ്ധതി.
ചാലക്കുടി മുനിസിപ്പാലിറ്റിയുടെയും സോഷ്യൽ ഫോറസ്ട്രിയുടെയുമെല്ലാം സഹായത്തോടെയാണ് ഈ പരിപാടി നടത്തുന്നത്.
കഴിഞ്ഞ വർഷം ജൂലൈയിലാണ് ഔദ്യോഗികമായി ഈ പരിപാടിയുടെ ഉദ്ഘാടനം നടന്നത്.
തൈകൾ നടുക, സംരക്ഷിക്കുക, നനയ്ക്കുക, ട്രീഗാർഡുകൾ സ്ഥാപിക്കുക തുടങ്ങി പല കാര്യങ്ങളിലും സ്‌കൂൾസ് ഫോർ റിവറിന് പ്രധാനപങ്ക് വഹിക്കാനാകുന്നുണ്ട്.
ചെടികൾക്ക് നന്നായി ചകിരിയും ഉണങ്ങിയ ഇലകളും കൊണ്ട് പൊതയിട്ട് പ്ലാസ്റ്റിക് കുപ്പികളിൽ വെള്ളം നിറച്ച് അവയിൽ സുഷിരങ്ങളിട്ട് തുള്ളിനന വഴി ഒരാഴ്ചയോളം തടങ്ങളിൽ നനവ് നിലനിർത്തുന്നു.
ആഴ്ച തോറും സ്‌കൂൾ വിദ്യാർത്ഥികളോടൊപ്പം ചെന്നാണ് ഇത് ചെയ്തുവരുന്നത്.
ചിലയിടങ്ങളിൽ അതത് പറമ്പുകളുടെ ഉടമസ്ഥരും നനച്ചുവരുന്നുണ്ട്.
പ്ലാസ്റ്റിക് ഫ്രീ ക്യാംപെയ്ൻ
അതിരപ്പിള്ളി - വാഴച്ചാൽ വെള്ളച്ചാട്ടങ്ങൾ കാണാനെത്തുന്ന വിനോദസഞ്ചാരികളുടെ പ്ലാസ്റ്റിക് മലിനീകരണം കാരണം നിരവധി വന്യജീവിമരണം ഉണ്ടായിട്ടുള്ളതായി റിപ്പോർട്ട് ചെയ്യപ്പെട്ടിട്ടുണ്ട്.
ഒരു മാനിന്റെ ജീർണ്ണിച്ച ശരീരത്തിൽ അവശേഷിച്ചിരിക്കുന്ന പ്ലാസ്റ്റിക്കിന്റെ ചിത്രം വ്യാപകമായി പത്രങ്ങളിൽ വാർത്തയായതോടു കൂടി ഇതിനെതിരെ എന്തെങ്കിലും ചെയ്യണമെന്ന് സംസ്ഥാനവനംവകുപ്പിന്റെ നേതൃത്വത്തിൽ അടിയന്തരനടപടി എടുക്കണമെന്ന് ആവശ്യപ്പെടുകയും ബന്ധപ്പെട്ട എല്ലാവരോടും പ്ലാസ്റ്റിക്മുക്തവാഴച്ചാലിനായുള്ള ഉദ്യമത്തിൽ പങ്കുചേരണമെന്ന് അഭ്യർത്ഥിക്കുകയും ചെയ്തു.
വിനോദസഞ്ചാരികൾക്കിടയിൽ ഇതിനെതിരെ അവബോധമുണ്ടാക്കാനായി സ്‌കൂൾ വിദ്യാർത്ഥികളെ പങ്കെടുപ്പിക്കാമെന്ന് ഞങ്ങൾ ഉറപ്പുനൽകിയിരുന്നു.
അതിന് ശേഷം ആരംഭിച്ച പ്ലാസ്റ്റിക് ഫ്രീ വാഴച്ചാൽ ക്യാപെയ്‌നിൽ വനംവകുപ്പിന്റെ സഹായത്തോടെ വിവിധ സ്റ്റിക്കറുകൾ, പ്ലക്കാർഡുകൾ എന്നിവ തയ്യാറാക്കുകയും കുട്ടികൾ എല്ലാ ശനിയാഴ്ചകളിലും അവിടെ പോയി വിനോദസഞ്ചാരികളോട് സംസാരിക്കുകയും അവരുടെ വാഹനങ്ങളിൽ സ്റ്റിക്കറുകളൊട്ടിക്കുകയും ചെയ്യുന്നു.
ഈ പരിപാടി ഉച്ച വരെ ചെയ്തതിന് ശേഷം വന്ന ക്യാംപെയ്ൻ ടീമിനോട് പുഴ-പരിസ്ഥിതി വിഷയങ്ങളെക്കുറിച്ച് സംസാരിക്കുകയും ശേഷം അവർക്ക് പുഴയിൽ കുളിക്കാനും ആസ്വദിക്കാനുമായി സമയം നൽകുകയും ചെയ്യാറുണ്ട്.
ഇത്തരത്തിലൊരു കാര്യം ആളുകളോട് സംസാരിക്കുമ്പോഴാണ് അവർ  എത്ര അശ്രദ്ധമായാണ് സംസാരിക്കുന്നതെന്ന് കുട്ടികൾ തിരിച്ചറിയുന്നത്.
പരിസ്ഥിതിയെയും പുഴയെയുമൊക്കെ കാണുന്ന സമീപനത്തിൽ മാറ്റം വേണമെന്ന് കുട്ടികൾ തിരിച്ചറിയുകയായിരുന്നു.
2010  മുതൽ 2013 വരെ തുടർച്ചയായി പ്ലാസ്റ്റിക് ഫ്രീ ക്യാംപെയ്ൻ കുട്ടികൾ ചെയ്തുവന്നു.
പുഴനടത്തങ്ങൾ/യാത്രകൾ
പുഴയുമായി ബന്ധപ്പെട്ട വിവിധ ആവാസവ്യവസ്ഥകളിലേക്ക് ധാരാളം യാത്രകൾ നടത്താറുണ്ട്.
കാടുകളിലേക്കും പുഴയുടെ കീഴ്ത്തടങ്ങളിലേക്കും തണ്ണീർത്തടങ്ങളിലേക്കും നീർത്തടങ്ങളിലേക്കുമെല്ലാം നടത്താറുള്ള ഈ യാത്രകളിലൂടെ പുഴയ്ക്ക് വിവിധ ആവാസവ്യവസ്ഥകളുമായും കുട്ടികൾക്ക് അവർക്ക് ലഭിക്കുന്ന ജലത്തെക്കുറിച്ചുമുള്ള പരസ്പരബന്ധം മനസ്സിലാക്കാൻ സാധിക്കുന്നു.
അവധിക്കാലക്യാമ്പുകൾ
യാത്രകൾ പോലെ തന്നെ ഏറ്റവും പ്രധാനപ്പെട്ടവ തന്നെയാണ് അവധിക്കാലക്യാമ്പുകൾ.
പുഴയുമായി ബന്ധപ്പെട്ട ഏതെങ്കിലും സ്ഥലങ്ങളിൽ മുന്ന് ദിവസം താമസിക്കുകയും പുഴകളെ പ്രതി കുട്ടികളുടെ സംവേദനക്ഷമത ഉണർത്തുക എന്ന ലക്ഷ്യം മുൻനിർത്തി അവരോട് സംവദിക്കുകയും പല തരം പ്രവർത്തനങ്ങളിലൂടെ ഈ അനുഭവം ആസ്വാദ്യമാക്കുകയും ചെയ്യാറുണ്ട്.
എല്ലാ കുട്ടികളും ഏറെ ഇഷ്ടപ്പെടുന്ന ഇത്തരം ക്യാമ്പുകളുടെ അവസാനത്തിൽ അവർ എന്തെങ്കിലുമൊരു കൈപ്പുസ്തകമോ പോസ്റ്ററുകളോ ചിത്രങ്ങളോ മാസികയോ ഒക്കെ തയ്യാറാക്കാറുണ്ട്.
ഉദാഹരണത്തിന് ഈ വർഷത്തെ അവധിക്കാലക്യാമ്പിൽ എഴുതാനും വരയ്ക്കാനുമെല്ലാം അറിയാവുന്ന കുട്ടികളെ ക്ഷണിച്ചിരുന്നു.
അവരെല്ലാവരും ചേർന്ന് പുഴയെക്കുറിച്ച് അറിഞ്ഞ കാര്യങ്ങൾ അവരുടെ ഭാവനയിൽ എഴുതുകയും വരയ്ക്കുകയുമെല്ലാം ചെയ്തു.
ഈ വർഷാവസാനം തയ്യാറാക്കാനുദ്ദേശിക്കുന്ന കുട്ടികൾക്കായുള്ള പുഴപ്പുസ്തകങ്ങളിൽ ഇവയിൽ തെരഞ്ഞെടുത്ത സൃഷ്ടികൾ ഉൾപ്പെടുത്താൻ കൂടിയാണ് ഇത്തരത്തിലൊരു 'പുഴ-വരയും വരിയും' ക്യാമ്പ് സംഘടിപ്പിച്ചത്.
കവിതകളും കഥകളും ലഘുനാടകവും വർണ്ണശബളമായ ചിത്രങ്ങളും പോസ്റ്ററുകളും അടക്കം കുട്ടികളുടെ സൃഷ്ടികളാൽ ക്യാമ്പ് സമ്പന്നമാണ്.
പുഴ ഉത്സവം
ഒരു പുഴത്തടത്തിലെ കൊല്ലാവസാനപരിപാടി.
ഇതുവരെയുള്ള പ്രവർത്തനങ്ങളെല്ലാം പരിപാടിയിൽ വിവിധ രീതിയിൽ പ്രദർശിപ്പിക്കുകയും അവതരിപ്പിക്കുകയും ചെയ്യുന്നു.
കുട്ടികൾ പുഴയുമായി ബന്ധപ്പെട്ട തൊഴിലുകൾ, പുഴയുമായി ബന്ധപ്പെട്ട ആവാസവ്യവസ്ഥകൾ, പുഴയും നീർത്തടവും തുടങ്ങി വിവിധ വിഷയങ്ങളിൽ  പഠനറിപ്പോർട്ടുകൾ തയ്യാറാക്കുന്നു.
വിവരശേഖരണത്തിന് ശേഷം ബന്ധപ്പെട്ട സ്ഥലങ്ങളിലേക്ക് യാത്രകൾ നടത്തുകയും അവയിലെ അനുഭവങ്ങൾ കൂടി ചേർത്തുകൊണ്ട് വിപുലമായ റിപ്പോർട്ടുകൾ തയ്യാറാക്കുകയും ചെയ്യുന്നു.
പിന്നീട്  മറ്റ് സ്‌കൂൾ-കോളേജ് വിദ്യാർത്ഥികൾക്കും പൊതുജനങ്ങൾക്കും മുമ്പാകെ  നാടകം, ഹ്രസ്വചിത്രങ്ങൾ, സംഗീതശില്പം തുടങ്ങി ആസ്വാദ്യവും സർഗ്ഗാത്മകവുമായ ഏതു രീതിയിലും അവർ മനസ്സിലാക്കിയ വിഷയങ്ങൾ അവതരിപ്പിക്കുന്നു.
↑ ↑ {{ cite news }} : Check date values in: | date= ( help ) ↑ {{ cite news }} : Check date values in: | accessdate= ( help ) ↑
വാൾകേശ്വർ ക്ഷേത്രം വാൾകേശ്വർ ക്ഷേത്രം , എഡ്വിൻ വീക്ക്സ് വരച്ച ചിത്രം ബാൺഗംഗ ക്ഷേത്രക്കുളവും  വാൾകേശ്വർ ക്ഷേത്രവും, ബോംബേ, c. 1855.
മുംബൈ നഗരത്തിൽ മലബാർ ഹില്ലിനടുത്ത് വാൾകേശ്വർ എന്ന സ്ഥലത്ത് സ്ഥിതി ചെയ്യുന്ന പ്രശസ്തമായ ഒരു ഹിന്ദു ക്ഷേത്രമാണ് വാൾകേശ്വർ ക്ഷേത്രം .
ബാൺഗംഗ ക്ഷേത്രം എന്ന പേരിലും ഇത് അറിയപ്പെടുന്നു.
ഈ ക്ഷേത്രത്തിലെ പ്രധാന പ്രതിഷ്ഠ ശിവനാണ് ചരിത്രം
1127-ൽ സിൽഹാരാ രാജവംശത്തിന്റെ ഭരണകാലത്ത് ഒരു മന്ത്രിയായിരുന്ന ലക്ഷ്മൺ പഭു പണികഴിപ്പിച്ചതാണ് ഈ ക്ഷേത്രവും കൂടെയുള്ള ബാൺഗംഗ ക്ഷേത്രക്കുളവും.
16-ആം നൂറ്റാണ്ടിൽ പോർച്ചുഗീസുകാർ ഈ ക്ഷേത്രം നശിപ്പിക്കുകയുണ്ടായി.
രാമ കാമത്ത് എന്ന വ്യാപാരി 1715-ൽ ഇത് പുനർനിർമ്മിച്ചു.
ബാൺഗംഗ ക്ഷേത്രക്കുളത്തിനു ചുറ്റുമായി നിരവധി ചെറുക്ഷേത്രങ്ങൾ പിൽക്കാലത്ത് രൂപം കൊണ്ടു.
1860-കളോടെ ഈ ക്ഷേത്രം നിരവധി ഭക്തരെ ആകർഷിച്ചു തുടങ്ങി.
ഇതിന്റെ പരിസരങ്ങളിലായി അമ്പതോളം ധർമ്മശാലകൾ പണികഴിക്കപ്പെട്ടു .
ലക്ഷ്മൺ പഭുവും രാമ കാമത്തും ഗൗഡസാരസ്വത ബ്രാഹ്മണർ ആയിരുന്നു.
ഇന്നും ക്ഷേത്രത്തിന്റെ അവകാശം ഗൗഡസാരസ്വത ബ്രാഹ്മണരുടെ ഒരു ട്രസ്റ്റിൽ നിക്ഷിപ്തമാണ്.
ചിത്രശാല ക്ഷേത്രത്തിന്റെ ശിഖരം ക്ഷേത്രക്കുളത്തിന്റെ പരിസരത്തെ ശിൽപ്പങ്ങൾ ക്ഷേത്രക്കുളത്തിൽ നീന്തുന്ന താറാവുകൾ അവലംബം
വാൾക്കൊക്കൻ ഇംഗ്ലീഷ് വിലാസം https://ml.wikipedia.org/wiki/Eurasian_curlew
വാൾകൊക്കന്റെ ആംഗലനാമം Eurasian curlew എന്നും ശാസ്ത്രീയ നാമം Numenius arquata എന്നു മാണ്.
യൂറോപ്പ് , ഏഷ്യ എന്നിവിടങ്ങളിൽ മിതശീതോഷ്ണ പ്രദേശത്ത്പ്രജനനം നടത്തുന്നു.
50-60 സെ.
മീ നീളവും 86-106 സെ.
മീ ചിറകു വിരിപ്പും ഉള്ള ഈ പ്കക്ഷിയുടെ തൂക്കം 410-1360 ഗ്രാം ആണ്.
ചാര തവിട്ടു നിറമാണ്.
വെള്ള പുറകു വശം ഉണ്ട്.
നീണ്ടു വളഞ്ഞ കൊക്കും ഉണ്ട്.
പൂവനും പിടയും കാഴ്ചയ്ക്ക് ഒരു പോലെയാണ്.
പിടയുടെ കൊക്കിന് പൂവന്റേതിനേക്കാൾ നീളം കൂടുതലുണ്ട്..
തെറ്റികൊക്കൻ ഇതിനേക്കാൾ ചെറുതാണ്.
തെറ്റികൊക്കന്റെ കൊക്കിന് വളവല്ല, ഒടിവാണുള്ളത്.
തണുപ്പുകാലത്ത് ആഫ്രിക്ക , തെക്കൻ യൂറോപ്പ് , തെക്കേ ഏഷ്യഎന്നിവിടങ്ങളിലേക്ക് ദേശാടാനം നടത്തുന്നു.
ref Marianas .
പുൽമേട്ടിലൊ മറ്റൊ ചുരണ്ടീണ്ടാക്കുന്ന കൂട്ടിൽ ഏപ്രിലിലൊ മേയിലൊ 3-6 മുട്ടകളിടും.
ഒരുമാസത്തോളം അടയിരുന്നാണ് മുട്ട വിരിയുന്നത്.
മുട്ടകൾ ജെർമ്മനിയിലെ മ്യൂസിയത്തിൽ പറക്കൽ, സ്കോട്ട്ലാന്റിൽ നിന്നുള്ള ചിത്രം തലയോട് അവലംബം Natural History Museum of Nova Scotia (NHMNS) (1998): Birds of Nova Scotia – Eurasian Curlew Archived 2008-08-28 at the Wayback Machine .
Retrieved 2008-MAY-23.
Wiles, Gary J.; Worthington, David J.; Beck, Robert E. Jr.; Pratt, H. Douglas; Aguon, Celestino F. Pyle, Robert L. (2000): Noteworthy Bird Records for Micronesia, with a Summary of Raptor Sightings in the Mariana Islands, 1988–1999.
Micronesica 32 (2): 257–284.
Wiles, Gary J.; Johnson, Nathan C.; de Cruz, Justine B.; Dutson, Guy; Camacho, Vicente A.; Kepler, Angela Kay; Vice, Daniel S.; Garrett, Kimball L.; Kessler, Curt C. Pratt, H. Douglas (2004): New and Noteworthy Bird Records for Micronesia, 1986–2003.
Micronesica 37 (1): 69–96.
പുറത്തേക്കുള്ള കണ്ണികൾ Wikimedia Commons has media related to Numenius arquata .
(Eurasian) curlew – Species text in The Atlas of Southern African Birds .
Eurasian curlew videos, photos sounds Archived 2015-11-23 at the Wayback Machine .
on the Internet Bird Collection Probing the Thames Estuary
വാൾഗ്രീൻസ് ഇംഗ്ലീഷ് വിലാസം https://ml.wikipedia.org/wiki/Walgreens
അമേരിക്കയിൽ CVS ഹെൽത്തിനു പിന്നിലെ രണ്ടാമത്തെ ഏറ്റവും വലിയ ഫാർമസി സ്റ്റോർ ശൃംഖലയായി പ്രവർത്തിക്കുന്ന ഒരു അമേരിക്കൻ കമ്പനിയാണ് വാൾഗ്രീൻസ് .
കുറിപ്പടി പൂരിപ്പിക്കൽ, ആരോഗ്യം, ഗുണമേന്മയുള്ള ഉൽപ്പന്നങ്ങൾ, ആരോഗ്യ വിവരങ്ങൾ, ഫോട്ടോ സേവനങ്ങൾ എന്നിവയിൽ ഈ കമ്പനി പ്രത്യേകപരിശീലനം നല്കുന്നു.
കൊളംബിയ ഡിസ്ട്രിക്റ്റ്, യു.എസ്. വിർജിൻ ദ്വീപുകൾ എന്നിവിടങ്ങളിൽ ആയി 2018 ആഗസ്ത് 31 വരെ, 50 സംസ്ഥാനങ്ങളിലായി, 9,560 സ്റ്റോറുകൾ പ്രവർത്തിക്കുന്നു.
ഇതും കാണുക Corporate inversion CVS Pharmacy Rite Aid Alliance Boots Walgreen Coast അവലംബം ബിബ്ലിയോഗ്രാഫി John U. Bacon പുറം കണ്ണികൾ Walgreens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Walgreens Official website Walgreens QuickShop Site Walgreens Health Initiatives Health Corner Take Care Health Systems Company information from Yahoo! Finance
വാൽവെട്ടിതുറൈ കൂട്ടക്കൊല 1989 ഇംഗ്ലീഷ് വിലാസം https://ml.wikipedia.org/wiki/Valvettiturai_massacre
1989 ഓഗസ്റ്റ് രണ്ടു, മൂന്നു തീയതികളിൽ ജാഫ്നയിലെ ഒരു തീരപ്രദേശമായ വാൽവെട്ടിതുറൈയിൽ 64 ശ്രീലങ്കൻ തമിഴ് വംശജരെ ഇന്ത്യൻ സമാധാന സംരക്ഷണ സേന കൊലപ്പെടുത്തിയ സംഭവമാണ് വാൽവെട്ടിതുറൈ കൂട്ടക്കൊല എന്നറിയപ്പെടുന്നത്.
തീവ്രവാദ സംഘടനയായ എൽ.ടി.ടി.ഇ ഇന്ത്യൻ സൈന്യത്തിനു നേരെ നടത്തിയ ഒരു ആക്രമണത്തിൽ ഒരു ഓഫീസർ ഉൾപ്പെടെ, ആറു സൈനികർ കൊല്ലപ്പെട്ടിരുന്നു.
ഇതിനു മറുപടി എന്നോണമായിരുന്നു വാൽവെട്ടിതുറൈ കൂട്ടക്കൊല നടന്നത്.
സാധാരണ ജനങ്ങളുടെ നേർക്കു നടന്ന ക്രൂരത എന്നായിരുന്നു മാധ്യമങ്ങൾ ഈ നടപടിയെ വിശേഷിപ്പിച്ചത്.
ഇന്ത്യയുടെ മൈ ലായ് എന്നാണ്  പിന്നീട് ഇന്ത്യയുടെ പ്രതിരോധ മന്ത്രി ആയ  ജോർജ് ഫെർണാണ്ടസ് ഈ സംഭവത്തെ വിശേഷിപ്പിച്ചത്.
1989 ഓഗസ്റ്റ് രണ്ടാം തീയതി വാൽവെട്ടിതുറൈ ചന്തയിലുണ്ടായ ഒരു ആക്രമണത്തിൽ ഇന്ത്യൻ സമാധാന സംരക്ഷണസേനയിലെ ഒരു ഓഫീസർ ഉൾപ്പെടെ പത്തുപേർ കൊല്ലപ്പെട്ടു.
നിരവധി പേർക്കു പരുക്കേൽക്കുകയും ചെയ്തു.
സ്ഥലത്തു പട്രോൾ നടത്തിയിരുന്ന ഇന്ത്യൻ സൈന്യത്തിനുനേരെ അപ്രതീക്ഷിതമായ ആക്രമണമായിരുന്നു എൽ.ടി.ടി.ടി പുറത്തെടുത്തത്.
ആക്രമണത്തെത്തുടർന്ന് കൂടുതൽ സേന സംഭവസ്ഥലത്തെത്തിയെങ്കിലും തീവ്രവാദികൾ അവിടെ നിന്നും പിൻവാങ്ങി.
ഇതിനെ തുടർന്ന് ഏതാണ്ടു മുന്നൂറോളം ആളുകൾ  സമീപത്തുള്ള രണ്ടു വീടുകളിലായി അഭയം തേടി.
സുബ്രഹ്മണ്യം,ശിവഗണേഷ് എന്നിവരുടെ വീടുകളായിരുന്നു ഇത്.
ഉച്ചകഴിഞ്ഞ് ഒന്നരമണിയായപ്പോഴേക്കും, ഇന്ത്യൻ സൈന്യം സുബ്രഹ്മണ്യത്തിന്റെ വീട്ടിലേക്കു കടന്നു ചെന്ന് അദ്ദേഹത്തെ ഉൾപ്പെടെ എട്ടു പേരെ കൊലപ്പെടുത്തി.
വൈകീട്ടു നാലുമണിയോടെ, ശിവഗണേഷിന്റെ വീട്ടിലേക്കു കടന്നു ചെന്ന സൈന്യം അവിടെയുണ്ടായിരുന്ന എട്ടുപേരെ പിടിച്ചുകൊണ്ടുപോയി കാലിത്തൊഴുത്തിൽ വച്ചു വെടിവെച്ചു കൊല്ലാൻ ശ്രമിച്ചുവെങ്കിലും, നാലുപേർ രക്ഷപ്പെട്ടു.
അന്നു വൈകീട്ടോടെ, സൈന്യം കൊലപ്പെടുത്തിയവരുടെ എണ്ണം അമ്പതായി.
ഓഗസ്റ്റ് മൂന്നാം തീയതി ഇന്ത്യൻ സൈന്യം പ്രദേശത്ത് കർഫ്യൂ പ്രഖ്യാപിച്ചു.
നിശാനിയമം പ്രഖ്യാപിച്ചതറിയാതെ അവിടെ വന്നു പെട്ട ചിലരെ സൈന്യം അറസ്റ്റു ചെയ്തു.
ഇതിനെ തുടർന്നുണ്ടായ പ്രശ്നങ്ങളിൽ പെട്ട് ആറു പേരോളം കൊല്ലപ്പെട്ടു.
കൂട്ടക്കൊലയെക്കുറിച്ചറിഞ്ഞ അവിടേക്കു ആംബുലൻസും, അടിയന്തര വൈദ്യ സഹായവും അയക്കാനൊരുങ്ങിയ പെഡ്രോ ആശുപത്രി അധികൃതരെ ഇന്ത്യൻ സൈന്യം തടഞ്ഞു.
കർഫ്യൂ പിൻവലിച്ചതിനുശേഷം മാത്രമാണ്, ഗുരുതരമായി പരുക്കേറ്റവർക്കു പോലും വൈദ്യ സഹായം ലഭ്യമായത്.
ഇന്ത്യൻ സമാധാന സംരക്ഷസേനയുടെ പ്രതിഛായ മോശമാക്കി, ശ്രീലങ്കൻ ദ്വീപിൽ നിന്നും അവരെ പുറത്താക്കാൻ എൽ.ടി.ടി.ടി മനപൂർവ്വം നടത്തിയ ഒരു ആക്രമണമായിരുന്നു ഇതെന്നാണ് ഇന്ത്യയിലെ ചില ദേശീയ പത്രങ്ങൾ റിപ്പോർട്ട് ചെയ്തത്.
ആക്രമണത്തിൽ 24 സാധാരണ മനുഷ്യർ കൊല്ലപ്പെട്ടുവെന്ന് ശ്രീലങ്കയിലെ ഇന്ത്യൻ എംബസ്സി പുറത്തിറക്കിയ പത്രക്കുറിപ്പിലൂടെ അറിയിച്ചു.
18 എൽ.ടി.ടി.ഇ തീവ്രവാദികളും, 12 സാധാരണക്കാരുമാണ് കൊല്ലപ്പെട്ടതെന്ന് ഓൾ ഇന്ത്യാ റേഡിയോ അറിയിച്ചു.
വാൾ ഇംഗ്ലീഷ് വിലാസം https://ml.wikipedia.org/wiki/Sword കായംകുളം വാൾ
മനുഷ്യൻ പണ്ടുമുതലേ ഉപയോഗിച്ചിരുന്ന ഒരായുധമാണ്‌ വാൾ .
പിടിയും മൂർച്ചയുള്ള വായ്ത്തലയും-ഇതു രണ്ടുമാണ്‌ വാളിന്റെ പ്രധാനഭാഗങ്ങൾ.
വാളിന്റെ ഉപയോഗത്തിനനുസരിച്ചായിരിക്കും വായ്ത്തലയുടെ രൂപം.
കുത്തുക, വെട്ടുക മുതലായ ആവശ്യത്തിനനുസരിച്ച്‌ വാളിന്റെ വായ്ത്തല വളവില്ലാത്തതോ വളഞ്ഞതോ ആകാം.
വളയാത്ത വായ്ത്തലയുള്ള വാൾ കുത്താനും വെട്ടാനും ഉപയോഗിക്കാം.
അൽപം പിന്നിലേക്കു വളഞ്ഞ വാൾ വെട്ടാനുള്ളതാണ്‌.
ഒരു വശത്തുമാത്രം മൂർച്ചയുള്ളതും ഇരുവശത്തും മൂർച്ചയുള്ളതുമായ വാളുകളുണ്ട്‌.
പല നാടുകളിലും വളരെ മാന്യമായ സ്ഥാനമാണ്‌ വാളിന്‌ നൽകിയിരിക്കുന്നത്‌.
മറ്റു പല ആയുധങ്ങൾക്കും ലഭിക്കാത്ത സ്ഥാനമാണ്‌ വാളിനു കിട്ടിയത്‌.
സാമർത്ഥ്യത്തിന്റെയും ധൈര്യത്തിന്റെയും അടയാളമായും മറ്റും വാൾ ഉപയോഗിച്ചിരുന്നു.
പല രാജ്യക്കാരും വാളിനോട്‌ സാമ്യമുള്ള ഉപകരണങ്ങൾ ഉപയോഗിച്ചിരുന്നു.
പുരാതന ഈജിപ്തിൽ നിലവിലിരുന്ന കല്ലുകൊണ്ടു തീർത്ത 'ഫ്ലിന്റ്‌നൈഫ്‌' ആണ്‌ ഇതിലൊന്ന്‌.
പസഫിക്‌ സമുദ്രത്തിലെ കിരിബാറ്റി ദ്വീപുകാർ ഗദയുടെ ആകൃതിയിലുള്ള തടിവാളാണ്‌ ഉപയോഗിച്ചിരുന്നത്‌.
ഇതിന്റെ രണ്ടു വായ്ത്തലകളിലും സ്രാവിന്റെ പല്ല് പിടിപ്പിച്ചിരുന്നു.
ന്യൂഗിനിക്കാരും തടികൊണ്ടുള്ള വാൾ ഉപയോഗിച്ചിരിന്നു.
പണ്ട്‌ മലബാറിൽ നീണ്ട കൈപ്പിടിയുള്ള കൊത്തുവാൾ ഉണ്ടായിരുന്നു.
ഗൂർഖകൾ അരയിൽ അണിയുന്ന ചെറിയ വാളിന്‌ ' ഖുക്രി ' എന്നാണ്‌ പേര്‌.
ജപ്പാനിലെ സമുറായ്‌ യോദ്ധാക്കൾ ഉപയോഗിച്ചിരുന്ന 'ഡെയ്പ്പ്പ്പോ' നീണ്ട കൈപ്പിടിയുള്ളതായിരുന്നു.
കുറിയ വാളുകളായ ടാന്റോ, വക്കിസാഷി , നിറയെ പൂക്കളുള്ള ഡിസൈനോടുകൂടിയ കാറ്റാന തുടങ്ങിയവയും ശ്രദ്ധേയമായ വാളുകളായിരുന്നു.
കേരളത്തിൽ കായംകുളം വാൾ എന്നു പ്രസിദ്ധമായ ഒരു വാളുണ്ടായിരുന്നു.
ഇരുവശവും മൂർച്ചയുള്ളതാണ്‌ ഇത്‌.
കാലാൾപ്പടയുടെ മുഖ്യ ആയുധമായാണ്‌ വാൾ സൈനികരംഗത്ത്‌ പ്രവേശിക്കുന്നത്‌.
ഒന്നാം ലോകമഹായുദ്ധം വരെ ഇത്‌ പ്രധാന ആയുധവുമായിരുന്നു.
സൈനികപ്രമുഖർ പദവിയുടെ ചിഹ്നമായി ഇന്നും വാൾ ഉപയോഗിക്കുന്നുണ്ട്‌.
പല നാടുകളിലും അധികാരത്തിന്റെ അടയാളമായിരുന്നു വാൾ.
വാൾ സ്ട്രീറ്റ് കയ്യടക്കൽ സമരം ഇംഗ്ലീഷ് വിലാസം https://ml.wikipedia.org/wiki/Occupy_Wall_Street വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
അമേരിക്കയിൽ 2011 സെപ്റ്റംബർ 17 മുതൽ ആരംഭിച്ച ജനകീയ മുന്നേറ്റമാണു വാൾ സ്റ്റ്രീറ്റ് കയ്യടക്കൽ സമരം .
രാജ്യത്തെ സമ്പത്തിന്റെ 40% കയ്യടക്കി വച്ചിരിക്കുന്നതും 1% മാത്രം വരുന്ന അതി സമ്പന്നരാണെന്നും ഈ സ്ഥിതിക്ക് മാറ്റം വരുത്തണം എന്നുദ്ഘോഷിച്ചാണ് ഈ സമരം.
സർക്കാർ പ്രവർത്തിക്കുന്നത് ഈ 1% വരുന്ന കുത്തകകളുടെ താല്പര്യം സംരക്ഷിക്കുന്നതിനു വേണ്ടിയാണെന്നതാണ് ഇവർ ഉന്നയിക്കുന്ന പ്രധാന പ്രശ്നം.
അവർക്ക് അമിതമായ നികുതി ഇളവുകളും മറ്റും നൽകുമ്പോൾ ഭൂരിപക്ഷം വരുന്ന 99% ജനങ്ങളുടെ താല്പര്യങ്ങൾ ഹനിക്കപ്പെടുന്നു എന്നും സമരക്കാർ ആരോപിക്കുന്നു.
ഇന്ന് അമേരിക്കയിലെ 100 നഗരങ്ങളിലും ലോകത്തിലാകമാനം 1500ൽ അധികം നഗരങ്ങളിലും ഈ സമരം തുടരുന്നു.
ലോകത്തെ നിയന്ത്രിക്കുന്നത് ഇത്തരത്തിലുള്ള 1% കുത്തകകൾ ആണെന്ന ചർച്ചകൾ ലോകത്തിലാകമാനം ഇന്നു നടക്കുന്നുണ്ട്.
എന്നാൽ മുഖ്യധാരാമാധ്യമങ്ങൾ ഈ സമരത്തെക്കുറിച്ചൂള്ള വാർത്തകൾ തമസ്കരിക്കുന്നതായും സമരക്കാർ പറയുന്നു.
സമരം അടുത്തകാലത്തൊന്നും അവസാനിപ്പിക്കില്ലെന്നും ഈ അസമത്വം ഇല്ലാതാകുംവരെ പ്രക്ഷോഭം തുടരുമെന്നും സമരക്കാർ പറയുന്നു.
സമരത്തിന്റെ വെബ് സൈറ്റിൽ അജണ്ട രേഖപ്പെടൂത്തുന്ന കോളത്തിൽ ഒരു ദശാബ്ദത്തിനപ്പുറവുമുള്ള ഓരോ ദിവസത്തെയും പരിപാടികൾ രേഖപ്പെടുത്തിയിട്ടുണ്ട്.
പരിസ്ഥിതി പ്രശ്നങ്ങളിലും കുത്തകകൾക്ക് സംരക്ഷണം നൽകുന്ന സർക്കാർ മൃദുനയം, യുദ്ധം, അധിനിവേശം തുടങ്ങിയ നിരവധി പ്രശ്നങ്ങൾ സമരം മുന്നൊട്ട് വെക്കുന്നുണ്ട്.
വാൽ‌വാക്സ് കോവിഡ്-19 വാക്സിൻ ഇംഗ്ലീഷ് വിലാസം https://ml.wikipedia.org/wiki/Walvax_COVID-19_vaccine
ARCoV എന്നും വാൾ‌വാക്സ് കോവിഡ്-19 വാക്സിൻ എന്നും അറിയപ്പെടുന്ന ഇത്    വാൾ‌വാക്സ് ബയോടെക്നോളജി, സുസൗ അബോജെൻ ബയോസയൻസസ്, പി‌എൽ‌എ അക്കാദമി ഓഫ് മിലിട്ടറി സയൻസ് എന്നീ സ്ഥപനങ്ങൾ ചേർന്ന്  വികസിപ്പിച്ചെടുത്തതും  ഇപ്പോൾ പരീക്ഷണത്തിലിരിക്കുന്നതുമായ  ഒരു എം‌ആർ‌എൻ‌എ കോവിഡ് -19 വാക്സിൻ ആണ്.
ഈ വാക്സിൻ മെക്സിക്കോ, ചൈന , ഇന്തോനേഷ്യ , നേപാൾ എന്നിവിടങ്ങളിൽ  മൂന്നാം ഘട്ട പരീക്ഷണങ്ങളിലാണ്.
സവിശേഷ ജനിതകസന്ദേശം അടങ്ങിയിരിക്കുന്ന  നിർദ്ദിഷ്ട എംആർഎൻഎ ഖണ്ഡങ്ങൾ  കൊഴുപ്പിൻറെ ( ലിപിഡ് ) നാനോമീറ്റർ മാത്രം വലിപ്പമുള്ള സൂക്ഷ്മ കണികൾക്കകത്ത് പൊതിഞ്ഞെടുക്കുന്നു.
വൈറസിനെ  മനുഷ്യചർമത്തിലെ നിർദ്ദിഷ്ട കോശവുമായി (റിസപ്റ്റർ ബൈൻഡിംഗ് ഡൊമെയ്‌ൻ) ബന്ധിപ്പിക്കുന്ന   പ്രോട്ടീനെക്കുറിച്ചുള്ള   വിവരമാണ് ഈ എംആർഎൻഎ ഖണ്ഡങ്ങളിൽ ഉള്ളത്.
ചൈനയിലെ ക്ലിനിക്കൽ പരീക്ഷണങ്ങൾക്ക് അംഗീകാരം ലഭിച്ച ആദ്യത്തെ എംആർ‌എൻ‌എ വാക്സിൻ ആണിത്.
അന്തരീക്ഷ ഊഷ്മാവിൽ  എംആർഎൻഎ ഖണ്ഡങ്ങൾ എളുപ്പം വിഘടിക്കുന്നുവെന്നതിനാൽ അവയെ റഫ്രജിറേറ്ററിലാണ് സാധാരണ സൂക്ഷിക്കാറ്.
എന്നാൽ    ദ്രാവകരൂപത്തിലുള്ള  ARCoV ക്ക്  കുറഞ്ഞത് 1 ആഴ്ച അന്തരീക്ഷ ഊഷ്മാവിൽ  വിഘടിക്കാതെ നിലനിൽക്കാനാകും  എന്നു പറയപ്പെടുന്നു.
ആറുമാസത്തേക്ക് 2–8 ° C ൽ സൂക്ഷിക്കാമെന്നും റോയ്‌റ്റേഴ്സ് പിന്നീട് റിപ്പോർട്ട് ചെയ്തു.
വാക്സിനു വേണ്ട ഖരരൂപത്തിലുള്ള നാനോകണികകൾ  ( സോളിഡ് ലിപിഡ് നാനോപാർട്ടിക്കിൾ ) അബോജെൻ സ്വന്തമായി സൃഷ്ടിച്ചതായി സ്ക്രിപ്സ് കുറിച്ചു.
വാൽ‌വാക്സ് ഓരോ വർഷവും 120 ദശലക്ഷം ഡോസ് വാക്സിൻ നിർമ്മിക്കാനുള്ള സൗകര്യം ആരംഭിച്ചു.
അവലംബം Scholia has a profile for Q106488871 (വാൽ‌വാക്സ് കോവിഡ്-19 വാക്സിൻ) .
വാൾ-ഇ
2008ൽ പുറത്തിറങ്ങിയ ഒരു ശാസ്ത്ര സാങ്കല്പിക അനിമേഷൻ ചലച്ചിത്രമാണ് വാൾ-ഇ.
( WALL·E ) ഭാവിയിൽ (2805ൽ) ഇലക്ട്രോണിക് മാലിന്യങ്ങളാൽ നിറയപ്പെട്ട ഭൂമി വൃത്തിയാക്കാൻ നിയോഗിച്ച വാൾ-ഇ എന്ന റോബോട്ടിന്റെ കഥയാണ് ഇത്.
ഈവ എന്ന പേരിലെ ഒരു പെൺ റോബോട്ടുമായി പ്രേമത്തിലാകുന്ന വാൾ-ഇ ബഹികരാകാശത്തെത്തുകയും അവിടെ ആക്സിയം എന്ന കൃതൃമഗ്രഹത്തിൽ കഴിയുന്ന മനുഷ്യരുടെ ചിന്തയേയും പ്രവൃത്തിയേയും മാറ്റിമറിക്കുന്നതാണ് ഇതിവൃത്തം.
വളരെയധികം നിരൂപകപ്രശംസയും വാണിജ്യവിജയവും നേടാൻ ചിത്രത്തിനായി.
2008ലെ ഗോൾഡൻ ഗ്ലോബ് പുരസ്കാരവും നെബുല പുരസ്കാരവും വാൾ-ഇ നേടി.
വാൾ നദി ഇംഗ്ലീഷ് വിലാസം https://ml.wikipedia.org/wiki/Vaal_River
ദക്ഷിണാഫ്രിക്കയിലുള്ള ഓറഞ്ച് നദിയുടെ ഏറ്റവും വലിയ പോഷക നദിയാണ് വാൾ നദി .
ഉംപുമലാങ്ക പ്രൊവിൻസിലുള്ള ബ്രെയ്ട്ടെനിൽ നിന്നാണ് വാൾ നദി ഉത്ഭവിക്കുന്നത്.
ഇത് ജോഹനാസ്ബെർഗ്ഗിന് കിഴക്കായാണ് സ്ഥിതിചെയ്യുന്നത്.
എർമിലോക്ക്  30 കിലോമീറ്റർ വടക്കായാണ് ബ്രെയ്ട്ടെൻ സ്ഥിതിചെയ്യുന്നത്.
ഇന്ത്യൻ മഹാസമുദ്രത്തിൽ നിന്ന് 240 കിലോമീറ്റർ അകലെയാണ് ബ്രെയ്ട്ടെൻ .
വാൾ നദി പടിഞ്ഞാറോട്ടൊഴുകി വടക്കേ മുനമ്പിലുള്ള കിമ്പെർലിക്ക് തെക്ക്കിഴക്കായി ഓറഞ്ച് നദിയിൽ ചേരുന്നു.
വാൾ നദിക്ക് 1,120 കിലോമീറ്റർ നീളമുണ്ട്.
ഉംപുമലാങ്ക, ഗൗടെങ്ക് എന്നിവ ഈ നദിയുടെ തെക്കേതീരത്തായും വടക്ക് കിഴക്കേ പ്രൊവിൻസ്  വടക്കേ തീരത്തും സ്ഥിതിചെയ്യുന്നു.
ഈ നദിയാണ് ഇവയെ വേർതിരിക്കുന്നത്.
ഹാർട്സ് നദി , വാൽസ് നദി , വാട്ടർവാൾ നദി , ബാംബോയെസ് സ്പ്രുട്ട് , ബ്ലെസ്ബോക് സ്പ്രുട്ട് , മൂയി നദി , വെറ്റ് നദി , റെനോസ്റ്റെർ നദി , റിയെറ്റ് നദി , ക്ലിപ് നദി , വെയ്ൽഗെ നദി എന്നിവയാണ് വാൾ നദിയുടെ പ്രധാന പോഷക നദികൾ.
References പുറത്തേക്കുള്ള കണ്ണികൾ Parys.info Parys on the Vaal Vaal Meander Vaal River Cruises Vaal River Properties Archived 2017-07-08 at the Wayback Machine .
Vaal de Grace Estate University Campus on banks of Vaal river Archived 2013-03-25 at the Wayback Machine .
വാൽറസ് ഇംഗ്ലീഷ് വിലാസം https://ml.wikipedia.org/wiki/Walrus
സീലുകളോടു സാമ്യമുള്ള ആനയുടേതു പോലയുള്ള കൊമ്പുകളുള്ള ജീവിയാണ് വാൽറസ് (Walrus).
3.7 മീറ്ററോളം നീളവും 1270 കിലോഗ്രാമോളം ഭാരവുമുള്ള ഇവയുടെ കൊമ്പുകൾക്ക് ഒരുമീറ്ററോളം നീളമുണ്ടാവും.
ഈ കടൽ ജീവിക്ക് നാലു പാദങ്ങൾ ഉപയോഗിച്ച് കരയിലും മഞ്ഞിലും ചലിക്കാൻ കഴിയും.
ഇവയുടെ ശാസ്ത്രീയനാമം Odobenus rosmanrus.
Pinniped കുടുംബമായ  Odobenidae  യിലെ അംഗമാണ് വൽറസ്.
ചെറിയ കൂട്ടങ്ങളായോ നൂറ് എണ്ണം വരെയുള്ള സമൂഹമായോ ഇവ ജീവിക്കുന്നു.
അത്ലാന്തിക്, പസിഫിക് എന്നിങ്ങനെ രണ്ടായി ഇവയെ വർഗീകരിച്ചിരിക്കുന്നു.
ശരീരത്തിന് 270-356 സെ.
ഉയരവും 400-1700 കി.
ഗ്രാം ഭാരവും ഉണ്ടായിരിക്കും.
തല വലിപ്പം കുറഞ്ഞതും ഏതാണ്ട് ചതുരാകൃതിയോടുകൂടിയതുമാണ്.